|  |  |
| --- | --- |
| |  | | --- | |  |   12.03.2018. ИНДЕКСИ ПОТРОШАЧКИХ ЦЕНА, фебруар 2018. Индекси потрошачких цена дефинишу се као мера просечне промене малопродајних цена робе и услуга које се користе за личну потрошњу.  Цене ових производа и услуга у фебруару 2018. године, у односу на јануар 2018. године, у просеку су више за 0,3%. Потрошачке цене у фебруару 2018. године, у поређењу са истим месецом претходне године, повећане су 1,5%, док су у поређењу са децембром 2017. године повећане 0,7%.  Посматрано по главним групама производа и услуга класификованих према намени потрошње, у фебруару 2018. године, у односу на претходни месец, раст цена је забележен у групама *Алкохолна пића и дуван* (2,7%), *Храна и безалкохолна пића* (0,7%) и *Транспорт* (0,4%). Раст цена је забележен и у групи *Намештај, покућство и текуће одржавање стана* (0,3%), као и у групама *Образовање* и *Ресторани и хотели* (за по 0,1%). Пад цена забележен је у групама *Одећа и обућа* (-1,7%), *Рекреација и култура* (-0,9%) и *Комуникације* (-0,2%).  Цене осталих производа и услуга нису се битније мењале.  Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |